
A V I Z

asupra proiectului de Lege privind aprobarea Ordonanţei de urgenţă a Guvernului nr.161/2005 pentru modificarea art.22 din Legea nr. 299/2005 privind instituirea sistemului de garanţii pentru importul şi exportul produselor agricole şi a art.33 din Legea nr. 300/2005 privind instituirea sistemului de certificate de import şi de export pentru produse agricole 
În conformitate cu prevederile Regulamentului Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.161/2005 pentru modificarea art.22 din Legea nr. 299/2005 privind instituirea sistemului de garanţii pentru importul şi exportul produselor agricole şi a art.33 din Legea nr. 300/2005 privind instituirea sistemului de certificate de import şi de export pentru produse agricole , trimis cu adresa nr. P.L. x 16 din 1 februarie 2006, înregistrat  sub nr. 31/51 din 2 februarie 2006.


Camera Deputaţilor este  Cameră  decizională.



Potrivit prevederilor art.61 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din 7 februarie 2006.



Membrii comisiei au examinat iniţiativa legislativă supusă aprobării, expunerea de motive şi avizul favorabil al Consiliului Legislativ nr. 1678/24.11.2005. 

Senatul a adoptat acest proiect de lege în şedinţa din 21 decembrie 2005.


În urma dezbaterilor, cu unanimitate de voturi, s-a hotărât avizarea favorabilă a propunerii legislative.



În raport de obiectul şi conţinutul său, proiectul de lege face parte din categoria legilor ordinare.

